Document ID: 31997D0839

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με αίτηση εξαίρεσης που υποβλήθηκε από το Βέλγιο βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (Τα κείμενα στη γαλλική και στην ολλανδική γλώσσα είναι τα μόνα αυθεντικά) (97/839/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 97/27/ΕΟΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),
Εκτιμώντας:
ότι η αίτηση του υποβλήθηκε από το Βέλγιο στις 14 Μαρτίου 1997, και παρέλαβε η Επιτροπή στις 18 Μαρτίου 1997, συνοδευόταν από έκθεση που περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) 7 ότι η εν λόγω αίτηση αφορά την τοποθέτηση, σε έναν τύπο μηχανοκινήτων οχημάτων, δύο τύπων προβολέων που εξοπλίζονται με δύο τύπους λαμπτήρων εκκένωσης αερίων 7 ότι οι εν λόγω δύο τύποι προβολέων και λαμπτήρες αποτελούν αντικείμενο εξαίρεσης που χορηγήθηκε με βάση το άρθρο 8 παράγραφος 2 στοιχείο γ) 7
ότι η τοποθέτηση αυτών των νέων τύπων προβολέων εξοπλισμένων με λαμπτήρες εκκένωσης αερίων πληρούν τις απαιτήσεις του κανονισμού αριθ. 48 της ΟΕΕ (Οικονομική Επιτροπή των Ηνωμένων Εθνών για την Ευρώπη) 7 ότι, κατά συνέπεια, είναι δικαιολογημένο να επιτραπεί η χορήγηση έγκρισης ΕΚ, υπό την προϋπόθεση ότι αυτός ο τύπος οχημάτων θα διαθέτει αυτόματο σύστημα οριζοντίωσης των φανών, σύστημα φανοκαθαριστήρων και σύστημα που να εξασφαλίζει ότι ανάβουν οι φανοί διασταύρωσης, ακόμη και όταν είναι αναμμένοι οι φανοί πορείας 7
ότι η σχετική οδηγία της Κοινότητας θα τροποποιηθεί προκειμένου να επιτραπεί η τοποθέτηση προβολέων εξοπλισμένων με λαμπτήρες εκκένωσης αερίων σε τύπο οχημάτων 7
ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η αίτηση εξαίρεσης που υπέβαλε το Βέλγιο όσον αφορά την τοποθέτηση, σε έναν τύπο οχημάτων, δύο τύπων προβολέων εξοπλισμένων με λαμπτήρες εκκένωσης αερίων, υπό την προϋπόθεση ότι αυτός ο τύπος οχημάτων θα διαθέτει αυτόματο σύστημα οριζοντίωσης των φανών, σύστημα φανοκαθαριστήρων και σύστημα που να εξασφαλίζει ότι ανάβουν οι φανοί διασταύρωσης ακόμη και όταν είναι αναμμένοι οι φανοί πορείας.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 3 Δεκεμβρίου 1997.

Labels: 8
18
15